Maaperän radonpitoinen huokosilma tunkeutuu asuntoon talon alapohjassa olevien rakojen kautta. Tehokkaimmilla radonkorjausmenetelmillä pyritäänkin estämään ilman virtaus alapohjan läpi sisätiloihin. Jos lattialaatan alle on rakennusvaiheessa asennettu radonputkisto, otetaan se käyttöön kytkemällä siihen poistopuhallin. Jos lattialaatan alla ei radonputkistoa ole, voidaan radonpitoisuutta alentaa radonimurin tai radonkaivon avulla. Vuotoreittien tiivistäminen voi olla myös mahdollista. Ilmanvaihtoteknisillä toimenpiteillä on mahdollista myös alentaa radonpitoisuutta, jos se toimii huonosti.
Lisätietoa radonkorjauksista
Korjausopas: Asuntojen radonkorjaaminen (STUK-A252) (julkari.fi)